### AIŠKINAMASIS RAŠTAS

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL ANTIKORUPCIJOS KOMISIJOS SUDARYMO“ PROJEKTO**

**1. Parengto projekto tikslai ir uždaviniai.**

Savivaldybės tarybos sprendimo projektas parengtas siekiant sudaryti Klaipėdos miesto savivaldybės tarybos Antikorupcijos komisiją (toliau – Komisija). Lietuvos Respublikos vietos savivaldos įstatymas (toliau – VSĮ) suteikia tarybai įgaliojimus sudaryti tarybos komitetus, komisijas, kitus savivaldybės darbui organizuoti reikalingus darinius ir įstatymuose numatytas kitas komisijas. Klaipėdos miesto savivaldybės tarybos Antikorupcijos komisijos veiklos nuostatuose, patvirtintuose Klaipėdos miesto savivaldybės tarybos 2015 m. liepos 31 d. sprendimu Nr. T2‑209 „Dėl Antikorupcijos komisijos sudarymo ir jos nuostatų patvirtinimo“, reglamentuojama, kad komisijos tikslas pagal kompetenciją koordinuoti Klaipėdos miesto savivaldybės politikos įgyvendinimą korupcijos prevencijos srityje, išskirti prioritetines prevencijos ir kontrolės kryptis, nuosekliai įgyvendinant priemones, didinančias korupcijos prevencijos veiksmingumą. Komisija yra nuolatinė Klaipėdos miesto savivaldybės tarybos komisija, sudaroma Tarybos įgaliojimų laikui.

**2. Projekte aptartų klausimų teisinis reglamentavimas.**

Naujai išrinktai Klaipėdos miesto savivaldybės tarybai pradėjus darbą turi būti patvirtinta naujos sudėties Klaipėdos miesto savivaldybės tarybos Antikorupcijos komisija.

Projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 4 punktu, 22 straipsnio 2 ir 3 dalimis ir 24 straipsnio 1 dalimi, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 18.3, 31.1 ir 31.11. papunkčiais ir Antikorupcijos komisijos nuostatų, patvirtintų Klaipėdos miesto savivaldybės tarybos 2015 m. liepos 31 d. sprendimu Nr. T2-209 „Dėl Antikorupcijos komisijos sudarymo ir jos nuostatų patvirtinimo“, 11 ir 111 punktais. Rengiant projektą taip pat atsižvelgta į Tarybai pateiktą Klaipėdos miesto savivaldybės tarybos sprendimo projektą „Dėl Klaipėdos miesto savivaldybės tarybos 2015 m. liepos 31 d. sprendimu Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo“, kuriuo siūloma pakeisti šių nuostatų 11 punktą, numatant, kad Komisija sudaroma Tarybos sprendimu iš 8 narių: 6 Tarybos narių ir 2 seniūnaičių arba seniūnaičio ir visuomenės atstovo.

Nuo 2023-04-01 įsigaliojusioje naujoje VSĮ redakcijoje nebeliko reikalavimo, kad Antikorupcijos komisijoje seniūnaičiai arba seniūnaičiai ir visuomenės atstovai sudarytų ne mažiau kaip 1/3 komisijos narių. Šiuo metu VSĮ 24 str. 1 d. numatyta, kad Antikorupcijos komisija sudaroma laikantis proporcinio savivaldybės tarybos daugumos ir mažumos atstovavimo principo. Tuo pagrindu Antikorupcijos komisija sudaroma Tarybos sprendimu iš 8 narių: 6 Tarybos narių, laikantis proporcinio Tarybos daugumos ir mažumos atstovavimo principo, bei 2 seniūnaičių arba seniūnaičių ir visuomenės atstovų. Tokiu būdu siekiama užtikrinti VSĮ nuostatų, numatančių, kad Antikorupcijos komisija sudaroma laikantis proporcinio savivaldybės tarybos daugumos ir mažumos atstovavimo principo, įgyvendinimą, taip pat siekti seniūnaičių ir visuomenės atstovų įtraukties į šios komisijos darbą.

**3. Siūlomos naujos teisinio reglamentavimo nuostatos ir laukiami rezultatai.**

Tarybai priėmus šį sprendimą, bus sudaryta naujos sudėties Klaipėdos miesto savivaldybės tarybos Antikorupcijos komisija.

**4. Numatomo teisinio reguliavimo poveikio vertinimas.**

Neigiamų priimto sprendimo pasekmių nenustatyta.

**5. Projektui įgyvendinti reikalingas kitų teisės aktų keitimas, naujų teisės aktų priėmimas.**

Kitų teisės aktų priėmimas nenumatytas.

**6. Biudžeto lėšų poreikis projektui įgyvendinti, lėšų sutaupymo galimybės įgyvendinant projektą, finansavimo šaltiniai.**

Papildomų lėšų poreikis nenumatomas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

Pasiūlymų negauta.

**8. Kiti sprendimui priimti reikalingi pagrindimai, skaičiavimai ir paaiškinimai.**

Papildomi skaičiavimai ir kt. neatliekami.

PRIDEDAMA. Teisės aktų ištraukos, 3 lapai.

|  |  |  |
| --- | --- | --- |
| L. e. p. Tarybos sekretoriato skyriaus vedėja |  | Asta Digrienė |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos kompetencija**

**<...>**

2. Išimtinė savivaldybės tarybos kompetencija:

<...>

4) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas;

**22 straipsnis. Savivaldybės tarybos komisijos**

<...>

2. Savivaldybės tarybos komisijų sudarymo tvarka nustatoma reglamente. Komisijų nuostatus tvirtina savivaldybės taryba.

3. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, darbuotojai, dirbantys pagal darbo sutartis, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai), bendruomeninių organizacijų atstovai, kiti savivaldybės gyventojai.

**24 straipsnis. Antikorupcijos komisija**

1. Savivaldybės taryba savo įgaliojimų laikui sudaro Antikorupcijos komisiją. Ši komisija sudaroma laikantis proporcinio savivaldybės tarybos daugumos ir mažumos atstovavimo principo. Komisijos sudėtis, išlaikant proporcinio savivaldybės tarybos daugumos ir mažumos atstovavimo principą, turi būti pakeista ne vėliau kaip per 2 mėnesius nuo savivaldybės tarybos daugumos ir mažumos pasikeitimo. <...>

PATVIRTINTA

Klaipėdos miesto savivaldybės tarybos

2023 m. kovo 23 d. sprendimu Nr. T2-19

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

18.3. Taryba savo įgaliojimų laikui sudaro Etikos komisiją ir Antikorupcijos komisiją. Taryba gali sudaryti ir kitas nuolatines arba laikinas komisijas. Komitetų ir komisijų darbui vadovauja jų pirmininkai.

<...>

31.1. Taryba savo įgaliojimų laikui sudaro Etikos komisiją ir Antikorupcijos komisiją. Etikos ir Antikorupcijos komisijų kompetenciją nustato Vietos savivaldos įstatymas. Šios komisijos sudaromos laikantis proporcinio Tarybos daugumos ir mažumos atstovavimo principo. Komisijų sudėtis, išlaikant proporcinio Tarybos daugumos ir mažumos atstovavimo principą, turi būti pakeista ne vėliau kaip per 2 mėnesius nuo Tarybos daugumos ir mažumos pasikeitimo.

<...>

31.11. Komisijos (visuomeninės tarybos) sudėties formavimo tvarka turi būti nustatoma vadovaujantis demokratiškumo, visuomenės ir frakcijų bei grupių proporcingo atstovavimo, profesionalumo, nepriekaištingos reputacijos ir savanoriškumo principais, atsižvelgiant į komisijos (visuomeninės tarybos) veiklos tikslus ir funkcijas. <...>

|  |  |
| --- | --- |
| PATVIRTINTA | PATVIRTINTA |
| Klaipėdos miesto savivaldybės | Klaipėdos miesto savivaldybės |
| tarybos 2015 m. liepos 31 d. | tarybos 2023 m. gegužės 24 d. |
| sprendimu Nr. T2-209  *2016 m. gruodžio 22 d. Klaipėdos miesto savivaldybės tarybos sprendimo* *Nr. T2-330 redakcija* | sprendimu Nr. T2-18 |

**ANTIKORUPCIJOS KOMISIJOS NUOSTATAI**

11. Komisija sudaroma Tarybos sprendimu iš 13 narių: 8 Tarybos narių, kurių kandidatūras teikia savivaldybės meras, ir 5 seniūnaičių arba seniūnaičių ir visuomenės atstovų, iš kurių būtų ne mažiau kaip 3 seniūnaičiai. Seniūnaičių kandidatūras teikia seniūnaičių sueiga. Visuomenės atstovų (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai) kandidatūrų sąrašą, sudaromą atsižvelgiant į dokumentų pateikimo laiką, teikia savivaldybės meras. <...>

*2017 m. birželio 29 d. Klaipėdos miesto savivaldybės tarybos sprendimo*[*Nr. T2-157*](https://teisineinformacija.lt/klaipeda/document/171274)*redakcija*

<...>

111. Komisija sudaroma laikantis proporcinio Tarybos daugumos ir mažumos atstovavimo principo. Komisijos sudėtis, išlaikant proporcinio Tarybos daugumos ir mažumos atstovavimo principą, turi būti pakeista ne vėliau kaip per 2 mėnesius nuo Tarybos daugumos ir mažumos pasikeitimo.

*2021 m. liepos 22 d. Klaipėdos miesto savivaldybės tarybos sprendimo*[*Nr. T2-187*](https://teisineinformacija.lt/klaipeda/document/178347)*redakcija*

**Projektas**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2015 M. LIEPOS 31 D. SPRENDIMO NR. T2-209 „DĖL ANTIKORUPCIJOS KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2023 m. gegužės 10 d. Nr. T1-145

Klaipėda

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 22 straipsnio 2 ir 3 dalimis ir 24 straipsnio 1 dalimi, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 31.10 papunkčiu ir Antikorupcijos komisijos nuostatų, patvirtintų Klaipėdos miesto savivaldybės tarybos 2015 m. liepos 31 d. sprendimu Nr. T2-209 „Dėl Antikorupcijos komisijos sudarymo ir jos nuostatų patvirtinimo“, 35 punktu, Klaipėdos miesto savivaldybės taryba nusprendžia:

1. Pakeisti Antikorupcijos komisijos nuostatus, patvirtintus Klaipėdos miesto savivaldybės tarybos 2015 m. liepos 31 d. sprendimu Nr. T2-209 „Dėl Antikorupcijos komisijos sudarymo ir jos nuostatų patvirtinimo“, ir 11 punkto pirmąją pastraipą išdėstyti taip:

„11. Komisija sudaroma Tarybos sprendimu iš 8 narių: 6 Tarybos narių ir 2 seniūnaičių arba seniūnaičio ir visuomenės atstovo. Seniūnaičių kandidatūras teikia seniūnaičių sueiga. Visuomenės atstovų (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai) kandidatūrų sąrašą, sudaromą atsižvelgiant į dokumentų pateikimo laiką, teikia savivaldybės meras. Jeigu pateikti ne visi, nevisiškai, neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi duomenys, dokumentų pateikimo laikas skaičiuojamas nuo visų arba papildytų (patikslintų) dokumentų gavimo dienos.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.